4H-klubbene

Medlemsorganisasjonene

4H-fylkesstyret

Statsforvalteren, Landbruksavdelinga

4H Norge

HOMLA

Valgkomiteen

4H Norge v/sentralstyrerepresentant Moelv, 16. januar 2023

**Kunngjøring av fylkesårsmøte i 4H Hedmark**

I henhold til § 2, 2 ledd, pkt 2. skal fylkesårsmøtet i 4H Hedmark kunngjøres åtte (8) uker før fylkesårsmøtet avholdes.

4H Hedmark kunngjør med dette at fylkesårsmøte avholdes lørdag 11. mars kl. 11.00, Scandic Elgstua, Elverum. Frammøte og registrering fra kl. 10.30.   
Fylkesårsmøtet ble først kunngjort på 4H Hedmarks nettsider 16.12.2022.

Klubber som ønsker å fremme saker til fylkesårsmøtet må sende dette innen seks (6) uker før årsmøtet til eller leder i fylkesstyret. Dvs. senest 28. januar 2023.

**Fylkesårsmøtet er sammensatt av:**

1. To (2) representanter valg av klubben blant tellende medlemmer pr 31.12.
2. Fylkesstyrets medlemmer.
3. To (2) representanter for 4H-alumnene i fylket, valgt på alumnklubbens årsmøte.
4. En (1) representant for de frammøtte arrangementsmedlemmene.  
   Denne velges av og blant de frammøtte arrangementsmedlemmene under konstitueringen av fylkesårsmøtet.
5. En (1) representant for de frammøtte kløvermedlemmene.   
   Denne velges av og blant de frammøtte kløvermedlemmene under konstituering av fylkesårsmøtet.
6. En (1) representant for de fremmøtte 4H-gårdene / 4H-setrene.   
   Denne velges av og blant de fremmøtte fra 4H-gårdene / 4H-setrene under konstituering av fylkesårsmøtet.
7. En (1) representant fra fylkesleddet til hver av medlemsorganisasjonene i 4H Norge. Disse møter uten stemmerett.
8. Fylkesstyret kan invitere observatører med tale- og forslagsrett til fylkesårsmøtet.
9. Fylkesstyret kan invitere gjester uten tale- og forslagsrett til fylkesårsmøtet

I tillegg kan 4H-klubbene møte med en eller flere observatører.

**Praktisk informasjon:**

Påmelding via medlemsregisteret. Det er viktig at du krysser av om du har stemmerett eller er observatør (uten stemmerett).

Deltakeravgift er 500 kr per deltaker. Klubben blir fakturert i etterkant.

Det blir sendt ut flere praktiske opplysninger etter påmeldingsfristen. Sakspapirene sendes kun elektronisk. Ønsker dere å motta det i papirform må dere kontakte 4H-kontoret.

**Påmeldingsfrist: 1. mars via** [**våre nettsider**](https://4h.no/hedmark/arrangementer/4h-hedmark-fylkesarsmote?instance=0)

Sakspapirene sendes ut på epost og legges ut på nettsiden tre uker før årsmøtet.

Med vennlig hilsen

Mari Gjeldaker Bådshaug Marte Larsen Tønseth /s/ Aurora Garstad Rotnes-Larshus /s/

Fylkesstyreleder Årsmøteordfører Organisasjonsrådgiver

**SAKSLISTE FOR ÅRSMØTET I 4H HEDMARK 2023***Endringer vil forekomme.*

1. Åpning ved fylkesleder og årsmøteordfører.
2. Navneopprop.
3. Valg av referent til å føre protokollen
4. Forretningsorden for årsmøtet.
5. Godkjenning av innkalling og saksliste.
6. Valg av to (2) repr. til å skrive under protokollen sammen med ordføreren.
7. Årsmelding for 2022.
8. Regnskap for 2022.
9. Generaldebatt.
10. Revidert årsplan for 2023 og årsplan for 2024.
11. Revidert budsjett 2023 og budsjett 2024.
12. Handlingsplan 2023 og 2024.
13. Innkomne saker. Må være fylkesstyret i hende innen lørdag, 28. januar.
14. Tilsetting av revisor.
15. Valg

a) Ordfører og varaordfører, funksjonstid ett (1) år.

b) Medlemmer til fylkesstyret valgt i følgende rekkefølge:

1. Leder for fylkesstyret med funksjonstid ett (1) år
2. To (2) styremedlemmer med funksjonstid to (2) år

Dersom lederen velges blant fylkesstyrets øvrige sittende medlemmer, velges ytterligere ett (1) styremedlem med funksjonstid ett (1) år.

c) To (2) varamedlemmer til fylkesstyret i rekkefølge, funksjonstid ett (1) år.

d) Ett (1) medlem til valgkomiteen, funksjonstid tre (3) år.

e) Tre (3) varamedlemmer til valgkomiteen med funksjonstid ett (1) år.

Alle valg foretas blant 4H sine medlemmer. Klubbrådgivere og andre må være alumnmedlemmer eller støttemedlemmer for å være valgbare.